1919 йылда Урга 10 меңлек ҡытай ғәскәре генерал Сюй Шучжэн тарафынан баҫып алына. 1921 йылдың февралендә уны Р. Ф. Унгерн-Штернберг Азия дивизияһы азат итә. Ҡытай армияһы менән бергә коммунист яҡлылар ҙа Урганан ҡаса. 1921 йылдың 6 июлендә Дамдин Сухэ-Батор етәкселегендә Монгол Халыҡ Армияһы, РСФСР һәм Алыҫ көнсығыш республикаһы ғәскәрҙәре алып барған алыш һөҙөмтәһендә ҡалаға ҡыҙылдар инә .